Ferragudo

:*Este articlo tracta sobre *'Ferragudo**, casal de l'[[Alto Palancia]]. Pa atros emplegos de lo toponimo **Ferragudo**, veyer **Ferragudo (desambigación)**.''


**Ferragudo** (''Herragudo'' u ''Ragudo'' en [[idioma castellano|castellano]]) ye un [[casal]] de lo [[termin municipal]] de [[Vivel (Castellón)|Vivel]], en la [[comarcas d'o País Valenciano|comarca]] de l'[[Alto Palancia]] y en la [[provincias d'Espanya|provincia]] de [[provincia de Castellón|Castellón]].

== Toponimia ==
S'interpreta que este toponimo se remonta a lo nombre d'un propietario a qui [[Chaime I d'Aragón|Chaime I]] adchudicó unas tierras en lo ''[[Libro d'o Repartimiento d'o Reino de Valencia|Repartiment]]'':



Como toponimo ''Ferragut'' evolucionó a ''Ferragudo'', que encara se documenta en una mención de lo [[sieglo XVI]], cuan se produció una [[castellanización]] fonetica: en un documento de [[1532]] ye escrito ''partida de Ferragudo el Viejo'' y ''huerta de Herragudo el Viejo''. En la compilación de fueros que se fació en lo [[Reino de Valencia]] en [[1635]] tamién escriben ''Herragudo'' en un texto escrito en [[idioma catalán|catalán]]:


[[Francisco del Vayo]] replega ''Herragudo'' y «Casas de Herragudo» [[Madoz]] parla d'un casal con seis casas y un mont dito ''Herragudo'' en Vivel.

[[Rosa Gómez Casañ]] replega en l'Alto Palancia las demoninacions tradicionals de ''Ragudo'' y ''Erragudo'' entre la chent mes viella, y ''El Ragudo''/''El Rabudo'' y ''Rabudo'' entre la chent menor de 65 anyadas.

Bi ha uns cuantos microtoponimos que se relacionan con Ferragudo, beluns d'éls con una introducción de l'articlo determinau ''El'' que [[Rosa Gómez Casañ]] considera modificacions recients causadas por la rotulación oficial en la carretera como ''Las Cuestas de El Ragudo'' en un puesto dito ''[[Cuesta de Ferragudo|Cuesta de Ragudo]]'' en la edición de lo mapa militar de 1978.

En las diferents edicions de lo mapa militar bi ha uns cuantos microtoponimos relacionaus con este casal. En la edición de 1951 trobamos: «Llanos del Ragudo», un [[vértiz cheodesico]] de tercer orden «Ragudo», «Torre de Ragudo»,«Camino Barrranco de la Moza a Ragudo» y «Barranco de Ragudo». En la edición de 1982 trobamos «Masía del Ragudo», «Cuestas del Ragudo», «Torre del Ragudo», «Fuente del Ragudo» y «Barranco del Ragudo» y por lo contrario «Cerro de Torre de Ragudo»

Manimenos [[Natividad Nebot Calpe]] replega los microtoponimos con articlo determinau ''El Ragudo'', ''La Rocha'l Ragudo'', ''Los Llanos el Ragudo'' y ''los Altos el Ragudo'', que l'anterior autora considera modificacions recients.

== Cheografía ==
Ferragudo ye en lo norte de lo [[termin municipal]] de [[Vivel (Castellón)|Vivel]] mugando con lo termin municipal de [[Barracas (Castellón)|Barracas]]. En lo cabo norte de Las Casas del Ragudo enta l'antiga estación de las Masadas Blancas se troba a 800 m d'altaria la Fuent de Ferragudo (''Fuente Herragudo'' en [[parla churra|castellano churro]]). Esta fuent desaugua en la ''Balsa del Herragudo'', que a traviés de dos cequias (cequia del Ragudo y cequia d'el Campanar), ye l'orichen d'un sistema de [[regano]]s tradicionals en las partidas de lo norte de l'actual termin municipal de Vivel: Ferragudo, El Campanar, Las Quinchas, El Rodeno y Zalón.

== Molimentos civils ==
***Torre Ferragudo**, d'orichen romano en la [[Cuesta de Ferragudo]], en la transición entre lo [[Paramo de Barracas]] y las vals de la compleganza de lo [[río Palancia]].  
***Torre ibera de Ferragudo*', conserva l'[[alazet]] de tiempos de los [[ibers]]; fue esviellada en tiempos de la [[Al-Andalus|ocupación musulmana]].

== Referencias ==


== Bibliografía ==
*[[Martín Peña Ortiz]], [[Ángel González Ferrairó]]: *Los sistemas de regadío tradicional de manantial y fuente*, publicau en lo libro *Los Paisajes de Regadío en el Alto Palancia''. Publicacions de la Universitat de València; Edición: 1 (2008).https://web.archive.org/web/20120705124657/http://www.chj.es/es-es/ciudadano/libros/Captulos/Los%20paisajes%20de%20regad%C3%ADo%20en%20el%20Alto%20Palancia/5.CAP%C3%8DTULO%20V.pdf